21/11/2011 | Administración LocalMunicipal
Mugardos
Aprobación definitiva do Estudo de Detalle para sinalización de aliñacións en O Merlo, promovido por Buarce Inversiones, SL

O Pleno do Concello, en sesión celebrada o día 28 de outubro de 2011, aprobou definitivamente o Estudo de Detalle para sinalización de aliñacións en O Merlo, promovido por Buarce Inversiones S. L., redactado pola arquitecta Dna. Gudelia Montcusi Jurgens, visado polo COAG en data 23.04.2007, no referente ás aliñacións e rasantes que nel se conteñen, por axustarse ou remitirse, en canto ás rasantes, ao “Estudio de Detalle para o establecemento de aliñacións e rasantes na rúa prevista no PXOM entre a rúa dos Corzás e rúa Alta”, aprobado definitivamente polo pleno da Corporación o 31.10.2003, publicado no DOG en data 18.11.2003 e o seu texto e ordenanzas no BOP do 21.11.2003, coa seguinte consideración:  “Facer constar que o plano nº 6, non aparece ben definido debido á escala e á non existencia de planos de arquitectura, polo tanto deixarase para o proxecto de edificación a definición concreta dos parámetros de alturas, voos, baixocuberta, etc. non sendo vencellante a presente sección para o informe do mencionado proxecto, e que se lle dea traslado ao interesado das observacións feitas pola arquitecta municipal de cara á obtención de licenzas de edificación no ámbito.” Así mesmo, o Pleno do Concello desestimou, e polo tanto, non concedeu a aprobación definitiva á ordenación de volúmenes que se conteñen no Estudo de Detalle, por non adaptarse á tipoloxía edificatoria –artigo 218 do PXOM- debido á lonxitude da fachada continua dos bloques que contén o Estudo de Detalle, tal como consta no informe da arquitecta municipal de data 11.10.2011, que se dá por reproducido. En cumprimento do disposto no artigo 92 da Lei 9/2002, do 30 de decembro, de ordenación urbanística e protección do medio rural de Galicia, publícase o presente anuncio e remitiráselle á Consellería de Medio Ambiente, Territorio e Infraestruturas copia autenticada do expediente e dous exemplares do instrumento aprobado definitivamente, debidamente dilixenciados polo secretario do Concello. Contra o acordo de aprobación definitiva, que pon fin á vía administrativa, poderase interpoñer recurso contencioso-administrativo ante o Tribunal Superior de Xustiza de Galicia, no prazo de dous meses a contar dende o día seguinte ao de publicación deste anuncio. O obxecto do presente Estudo de Detalle é evitar unha implantación desordenada das edificacións, demostrando que a ordenación proposta non perxudica ás características urbanísticas da zona da cal forma parte, tal e como se expón no artigo 221 do vixente Plan Xeral de Ordenación do Termo Municipal. A finca está situada no Concello de Mugardos, no camiño do Merlo e é propiedade de Buarce Construcciones S. L. con C. I. F. B-24.534.489, e con enderezo en R/ Fueros de León nº 3, 3º H de Ponferrada (León), a cal é a promotora do presente encargo. Mugardos conta como documento de planeamento de ámbito municipal cun “Plan Xeral de Ordenación do Termo Municipal”, aprobado definitivamente polo Pleno da Corporación Municipal en sesión celebrada o 19 de outubro de 1999. O citado acordo foi publicado no Diario Oficial de Galicia do 3 de novembro de 1999. Relacionado coa parcela obxecto do presente documento, aprobouse en Pleno do Concello en sesión celebrada o 31 de outubro de 2003 o “Estudo de Detalle para o establecemento de aliñacións e rasantes na rúa prevista polo P. X. O. M. entre Rúa dos Corzás e Rúa Alta”, publicado no Diario Oficial de Galicia do 21 de outubro de 2003. A Lei 9/2002, do 30 de decembro, de ordenación urbanística e protección do medio rural de Galicia e a súa modificación coa Lei 15/2004 do 29 de decembro (en adiante Lei 9/02) estipula no “Título II.-Planeamento Urbanístico”, “Capítulo I.-Clases de Instrumentos de Ordenación”, “Sección 4ª.-Planeamento de Desenvolvemento”, na “Subsección 5ª.-Estudos de Detalle”, concretamente no seu artigo 73: 1. En desenvolvemento dos plans xerais, plans parciais e especiais poderán redactarse estudios de detalle para quinteiros ou unidades urbanans equivalentes completas cos seguintes obxectivos: a. Completar ou reaxustar as aliñacións e as rasantes. b. Ordenar os volumes edificables. c. Concretar as condicións estéticas e de composición da edificación complementarias do planeamento.2. Os estudios de detalle en ningún caso poderán: a. Alterar o destino urbanístico do solo. b. Incrementar o aproveitamento urbanístico. c. Reducir ou modificar as superficies destinadas a viais, espazos libres ou dotacións públicas. d. Prever a apertura de vías de uso público que non estean previamente recollidas no plan que desenvolvan ou completen. e. Aumentar a ocupación do solo, as alturas máximas edificables ou a intensidade de uso. f. Parcelar o solo. g. Descoñecer ou infrinxir as demais limitacións que lles impoña o correspondente plan. h. Establecer novos usos e ordenanzas. Por outra parte o Plan Xeral de Mugardos na súa Ordenanza SU-SD.- Solo Urbano semidenso que transcribimos a continuación, di o seguinte: Art.217.- O ámbito de aplicación desta Ordenanza será o grafado como tal nos Planos de Ordenación do Plan, a escala 1:1000, nos núcleos urbanos da Vila de Mugardos e no Seixo. Art.218.- As tipoloxías autorizadas serán a de vivenda unifamiliar e pequenas construcións de vivendas colectivas cunha altura máxima de B+2P. Art.219.- Parcela mínima. A superficie mínima de parcela calificable como de solar será de 300 m 2, e o ancho mínimo de fachada será de 6 m., agás que proceda de solar preexistente por derribo de construción anterior, ou estea situada entre dúas parcelas edificadas con anterioridade ás presentes Normas, en cuxo caso rixen os devanditos condicionantes. Art.220.- Profundidade edificable. A profundidade máxima edificable en Solo Urbano de Media Densidade establécese en 14 m., agás para edificios dotacionais. Os sotos poderán ampliarse ata un fondo máximo de 20 m. exclusivamente para o fin de prever plazas de aparcadoiro. Permítense voos, de máximo 1 m., no 60 % da superficie da fachada contada dende a planta primeira, e sempre que o permita o ancho da rúa. Art.221.- Aliñacións. As aliñacións exteriores serán as definidas polo trazado dos viais nos planos. As fachadas principais das edificacións unifamiliares situaranse nos primeiros 10 m. contados dende o vial ou viais aos que dea fronte a parcela. Para os efectos de evitar unha implantación desordenada, redactarase obrigatoriamente un Estudio de Detalle para as edificacións plurifamiliares, demostrando que a ordenación proposta non perxudica as características urbanísticas predominantes da mazá da cal forma parte. Art.222.- Retranqueos. Non se permite a creación de novas medianeiras, agás as que procedan de obra realizadas en edificacións existentes. Os retranqueos laterais mínimos serán de 3 m. Non obstante, o indicado anteriormente e nos casos que a topografía o permita, non será obrigatorio o retranqueo lateral cando a futura edificación non supere en máis de 1 m. a rasante do terreo natural colindante. Autorízase en todo caso a construción de sotos na totalidade da parcela. Art.223.- Alturas. Establécese unha altura máxima permitida de Baixo máis unha Planta (B+1)= 7,00 m. nas vivendas unifamiliares, e de Baixo máis dúas Plantas (B+2), equivalente a 10 m., nas plurifamiliares. Permítense aproveitamentos baixo cuberta para usos auxiliares da vivenda, e para uso habitacional, soamente cando se trate de espazos vividoiros vinculados a vivendas de planta inferior, todo iso atendendo no indicado no Art.84 do presente Plan. Art.224.- Chafláns. Achaflanaranse, as edificacións e aliñacións en 3 m., nas condicións xerais de chaflán, (en toda a fachada), nos cruces de rúas ou vías públicas. Os peches quedan condicionados ao establecido no Artigo 300. Art.225.- Edificabilidade. Fíxase unha Edificabilidade sobre parcela destinada a edificacións plurifamiliares equivalente á determinada polo fondo máximo edificable e altura máxima permitida e de 1,00 m 2 /m 2, para a construción de vivendas unifamiliares.  Vivendas: en categorías 1 e 2.  Garaxe-aparcadoiro: 1 e 2 categorías.  Industrial: en 1, 2 e 5 categorías.  Oficinas: en categoría 3.  Comercial: en categoría 3.  Espectáculos: en clase B, categoría 1.  Socio-cultural, docente e asistencial: en clases B e C, categoría 1.  Sanitarios: en categoría 4.  Deportivo: en 2, 3 e 4 categorías.  Relixioso: en todas as categorías.  Hoteleiro: en 1 e 2 categorías. En consecuencia e en cumprimento do artigo 221 do vixente Plan Xeral de Ordenación do Termo Municipal de Mugardos, procédese á formulación do presente Estudio de Detalle. O presente Estudo de Detalle, así como os consecuentes proxectos de edificación cumpren e cumprirán coa Lei 8/1997 do 20 de agosto, de accesibilidade e supresión de barreiras na Comunidade Autónoma de Galicia e o Decreto 35/2000 do 28 de xaneiro, polo que se aproba a Regulación do desenvolvemento e execución da Lei de accesibilidade e supresión de barreiras na Comunidade Autónoma de Galicia. O presente Estudo de Detalle, así como os consecuentes proxectos de edificación cumpren e cumprirán coas condicións mínimas de habitabilidade recollidas no Decreto 311/1992 do 12 de novembro, sobre supresión da Cédula de Habitabilidade, así como as Ordes Ministeriais do 29 de maio de 1969 e modificacións posteriores contidas na Orde Ministerial de 1970. A través do presente Estudo de Detalle preténdese xerar tecido urbano ordenando unha zona de crecemento natural do núcleo de Mugardos, moi próxima ao seu centro urbano. Parécenos interesante non limitar este ámbito á existencia de vivenda unifamiliar de B+1, xa que estaríamos asfixiando o crecemento natural desta zona e a extensión do núcleo de Mugardos dado que é un dos municipios máis pequenos da provincia de A Coruña, pero cunha maior densidade de habitantes, 588,2 habitantes por quilómetro cadrado. A parcela obxecto deste estudo de detalle atópase totalmente rodeada de solo urbano semidenso, onde nos últimos tempos foron construíndose diversas edificacións de vivendas plurifamiliares, tal como se pode apreciar no anexo fotográfico. A parcela é atravesada por un vial de nova apertura de importante capacidade, que comunicará a Rúa Alta coa Rúa Os Corzás; polo oeste dá fronte a outro vial que unirá a Rúa Apelón coa Rúa do Cristo. Entendemos que a edificación que se xere aos lados destes dous novos eixos deberíase realizar con edificios de vivenda colectiva xa que non perxudica as características urbanísticas predominantes da zona, e potenciaría a dinámica urbana deste ámbito. A aliñación proposta é coincidente coa dos Planos de Ordenación do Plan e do Estudo de Detalle para o establecemento de aliñacións e rasantes, resultando ambas vías dun ancho de 10 m. A aliñación interior vén imposta polo artigo 220 do vixente Plan Xeral, que establece unha profundidade máxima edificable, neste tipo de solo, de 14 m. baixo rasante e para un uso aparcadoiro permítense 20 m. As rasantes da rúa que vai da Rúa Alta a Rúa Os Corzás serán as que se propoñen no “Estudo de Detalle para o establecemento de aliñacións e rasantes na rúa prevista polo P. X. O. M. entre Rúa dos Corzás e Rúa Alta”, que van dende os +40,00 m. na intersección entre ambas vías ata a cota +41,60 m. ao chegar á Rúa Os Corzás, resultando unha pendente constante de 1,36%. As rasantes da rúa que une a Rúa Apelón coa Rúa do Cristo serán as resultantes de unir a cota +40,00 m. da intersección das vías antes mencionadas coas cotas do camiño existente ao oeste da parcela nos límites da mesma, cunha pendente continua aproximada de 6,5 % no seu tramo sur, e do 8% aproximadamente no seu tramo norte. A solución adoptada procede directamente do exposto no Plan Xeral para este tipo de solo. A disposición dos volúmenes vén tamén imposta polo Plan Xeral, que no seu artigo 218 limita a altura máxima a B+2P+BTA. Previo ao presente Estudo de Detalle, e relacionado coa finca obxecto do mesmo, entregouse un “Documento de Parcelación” redactado pola arquitecta Gudelia Montcusi Jurgens, en tramitación no Concello de Mugardos no momento de redactar o presente documento (rexistro de entrada do 7 de marzo 2007). A determinación de aliñacións obxecto do presente Estudo de Detalle axústase, a efectos urbanísticos, ao establecido no Plan Xeral de Mugardos, especificando as súas características neste documento. Esperando que o presente Estudo de Detalle obteña a aprobación, damos por concluida a súa redacción. ANEXO 1.- REPORTAXE FOTOGRÁFICA ANEXO 2.- ESCRITURA ANEXO 3.- PLANOS 1. Situación e emplazamento. E 1/5000. E 1/1000.2. Ordenación de solo urbano. P. X. O. M. de Mugardos. E 1/1000.3. Catrastral. E 1/1000.4. Topográfico. E 1/500.5. Aliñacións e rasantes P. X. O. M. Planta. E 1/500.6. Aliñacións e rasantes P. X. O. M. Alzados. E 1/200 Mugardos, 10 de novembro de 2011 O ALCALDE. Asdo) XOSÉ FERNÁNDEZ BARCIA.